MCS สุดยอด! กำไร Q3 โตกว่า 3 เท่าตัว จ่อปันผล 0.44 บ./หุ้น XD 23 พ.ย.นี้
MCS สุดยอด! กำไร Q3/59 โตกว่า 3 เท่าตัว มาที่ 499.27 ลบ. เพิ่มขึ้น 376% จากปีก่อนมีกำไร 104.94 ลบ. หลังรายได้จากการขายเพิ่มขึ้น-ต้นทุนลดลง ขณะที่งวด 9 เดือนแรกมีกำไร 966.64 ลบ. เพิ่มขึ้น 115% จากปีก่อนมีกำไร 449.28 ลบ. จ่อปันผล 0.44 บ./หุ้น XD 23 พ.ย.59 กำหนดจ่าย 13 ธ.ค.นี้
11 พ.ย. 2559

บริษัท เอ็ม.ซี.เอส.สตีล จำกัด (มหาชน) หรือ MCS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 499.27ล้านบาท หรือมีกำไรสุทธิ 1.05 บาทต่อหุ้น เพิ่มขึ้น 376% จากช่วงเดียวกันของปีก่อนที่มีกำไรสุทธิ 104.94 ล้านบาท หรือมีกำไรสุทธิ 0.21 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทส่งมอบงานลูกค้าเพิ่มขึ้นทำให้มีรายได้จากการขายเพิ่มขึ้น ขณะที่ต้นทุนทางการเงินลดลง 
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 966.64 ล้านบาท หรือ 2.04 บาทต่อหุ้น เพิ่มขึ้น 115% จากช่วงเดียวกันของปีก่อนที่มีกำไรสุทธิ 449.28 ล้านบาท หรือ 0.90 บาทต่อหุ้น
พร้อมกันนี้ บริษัทได้ประกาศจ่ายเงินปันผลงวดดำเนินงานวันที่ 1 ก.ค.2559 ถึงวันที่ 30 ก.ย.2559 อัตราการจ่ายเป็นเงินสด 0.44 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 พ.ย.2559 ทั้งนี้ กำหนดจ่ายเงินปันผลในวันที่ 13 ธ.ค.2559